wickkiey/tamil-wikipedia-chunked huggingface dataset:
# கல்யாண் ராய்

## அரசியல் வாழ்க்கை

கல்யாண் ராய் 1969, 1975 மற்றும் 1982 ஆம் ஆண்டுகளில் மாநிலங்களவைக்கு நடைபெற்ற தேர்தல்களில் மேற்கு வங்கத்தில் இருந்து பொதுவுடமைக் கட்சி தலைவராகத் தேர்ந்தெடுக்கப்பட்டார்.  
இரேன் முகர்ச்சி, இந்திரசித் குப்தா, பூபேசு குப்தா, சோதிர்மாய் பாசு, சித்த பாசு மற்றும் வேறு கட்சியைச் சேர்ந்த இரு தலைவர்களுடன் இணைந்து *மேற்கு வங்க வன்முறை நடவடிக்கைகள் தடுப்பு மசோதாவுக்கு* 1970 ஆம் ஆண்டு ஒப்புதல் அளிக்காமல் இருக்குமாறு வி.வி.கிரியை வலியுறுத்திய எட்டு மாநிலங்களவை நாடாளுமன்ற உறுப்பினர்களில் இவரும் ஒருவராவார்.  
1970 ஆம் ஆண்டுகளில் தீவிர காங்கிரசு தலைவரான *வங்காள பத்ரலோக்கு* எனப்படும் பிரணாப் முகர்ச்சி , கல்யாண் ரே போன்ற மூத்த பொதுவுடமைக் கட்சித் தலைவர்கள் தங்கள் கருத்தியல் கருத்துக்கள் வேறுபட்டிருந்தாலும் இவருடன் நெருங்கிய தொடர்பைப் பகிர்ந்து கொண்டனர்.
# கல்யாண் ராய்

## இறப்பு

ராய் தனது 55 ஆவது வயதில் 1985 ஆம் ஆண்டு சனவரி மாத்ம் 31 அன்று கல்கத்தாவில் இறந்தார். கல்யாண் ராயின் மரணத்தால் ஏற்பட்ட காலியிடத்தில் குருதாசு தாசுகுப்தா மாநிலங்களவைக்குத் தேர்ந்தெடுக்கப்பட்டார்.
# சதகத் ஆசிரமம்

**சதகத் ஆசிரமம்** (*Sadaqat Ashram*) என்பது பீகார் மாநிலம் பாட்னாவில் விமான நிலையத்திலிருந்து ஏறக்குறைய ஏழு கிலோமீட்டர் தொலைவில் கங்கை நதிக்கரையில், திகா பகுதியின் பிரதான சாலைக்கு அருகில் அமைந்துள்ளது. இந்தியாவின் முதல் குடியரசுத் தலைவரான இராஜேந்திர பிரசாத்தின் இல்லங்களில் இதுவும் ஒன்றாகும். இவர் ஓய்வு பெற்ற பிறகு இங்கேயே வாழ்ந்து, தனது வாழ்க்கையின் கடைசி நாட்களைக் கழித்தார்.  
இது 1921-ல் மௌலானா மசுகருல் கக் என்பவரால் நிறுவப்பட்டது. சுமார் 20 ஏக்கர் பரப்பளவில் பரந்து விரிந்து கிடக்கும், ஆசிரமத்தின் நிலத்தை, இவரது நெருங்கிய கூட்டாளியான மௌலானா மசுருல் கக்கின் நண்பர் கைருன் மியான் தேசிய இயக்கத்திற்கு நன்கொடையாக வழங்கினார். சுதந்திரப் போராட்டத்தின் போது பிரஜ்கிஷோர் பிரசாத், மௌலானா மசுருல் கஹக், அனுக்ரக் நாராயண் சின்கா மற்றும் இராஜேந்திர பிரசாத் போன்ற புகழ்பெற்ற சுதந்திரப் போராட்ட வீரர்களுக்கு இடையே முக்கியமான சந்திப்புகள் இங்கு நடந்தன. சுதந்திரத்திற்குப் பிறகு, ஜெயபிரகாஷ் நாராயண் தனது வரலாற்று இயக்கத்தை 1970களில் சதகாத் ஆசிரமத்திலிருந்து தொடங்கினார்.
# சதகத் ஆசிரமம்

## தற்பொழுது

தேசிய பல்கலைக்கழகமான பீகார் வித்யாபீடத்தின் தலைமையகம்,
# சதகத் ஆசிரமம்

## மேலும் பார்க்கவும்

- சபர்மதி ஆசிரமம்
# தா, லடாக்

**தா** (**Dah** (or **Dha,** **Da**), இந்தியாவின் வடக்கில் லடாக் ஒன்றியப் பகுதியின் லே மாவட்டத்தில் உள்ள கால்சி வருவாய் வட்டத்தில் அமைந்த ஒரு கிராம ஊராட்சி ஆகும்.இது சிந்து ஆற்றின் கீழ் பகுதியில் அமைந்துள்ளது. திபெத்திய பௌத்த சமயத்தை பின்பற்றும் பரோக்பா மக்கள் இக்கிராமத்தில் அதிகம் வாழ்கின்றனர்.இதனருகில் ஹனு கிராமம் உள்ளது.
# தா, லடாக்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி தா கிராமம் 103 வீடுகள் கொண்டுள்ளது. இதன் மக்கள் தொகை 609 ஆகும். அதில் ஆண்கள் 324 மற்றும் பெண்கள் 285 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 95 ஆகவுள்ளனர். இதன் சராசரி எழுத்தறிவு 303 ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 0 மற்றும் 607 ஆகவுள்ளனர். இதன் மக்கள் பெரும்பான்மையாக திபெத்திய பௌத்தம் பயில்கின்றனர்.
# தா, லடாக்

## இதனையும் காண்க

- ஹனு, லடாக்
- பரோக்பா மக்கள்
# வினோத் குமார் குப்தா

**வினோத் குமார் குப்தா** (*Vinod Kumar Gupta, 10 செப்டம்பர் 1947 – 15 பெப்ரவரி 2025*) என்ற **வி. கு.** **குப்தா** ஓர் ஓய்வு பெற்ற இந்திய நீதிபதியும், சார்க்கண்டு உயர் நீதிமன்றத்தின் முதல் தலைமை நீதிபதியுமாவார்.
# வினோத் குமார் குப்தா

## தொழில்

குப்தா தனது ஆரம்பக் கல்வியை உத்தரப் பிரதேசத்திலும், காந்தி நினைவு அறிவியல் கல்லூரி, ஜம்மு காஷ்மீரிலும் படித்தார். இவர் இளங்கலைச் சட்டப் படிப்பில் தேர்ச்சி பெற்று டெல்லி பல்கலைக்கழகத்தில் பட்டம் பெற்றார். பின்னர் 1970-இலிருந்து தில்லி உயர்நீதிமன்றத்தில் சட்டப் பயிற்சியைத் தொடங்கினார். குப்தா தனது வழக்கறிஞர் பணியில் ஜம்மு மற்றும் காஷ்மீரின் தலைமை வழக்கறிஞராகவும், ஜம்மு காஷ்மீர் உயர் நீதிமன்றத்தின் மூத்த மத்திய அரசின் நிலை வழக்கறிஞராகவும் பணியாற்றினார். இவர் சட்டக் குழுவின் நடவடிக்கைகளுடன் தொடர்புடையவர். சட்டக்குழுவின் தலைவர், செயலாளர் பதவிகளை வகித்தார். 1990-இல், குப்தா ஜம்மு காஷ்மீர் உயர் நீதிமன்றத்தின் நீதிபதியாகப் பதவி உயர்த்தப்பட்ட இவர் 1996-இல் கல்கத்தா உயர் நீதிமன்றத்திற்கு மாற்றப்பட்டார். பின்னர் 15 நவம்பர் 2000-இல் சார்க்கண்ட் உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். இவர் இந்த உயர் நீதிமன்றத்தின் முதல் நிரந்தர தலைமை நீதிபதியாக 2000 திசம்பர் 5 அன்று பதவியேற்றார். இதன் பிறகு நீதிபதி குப்தா 2003-இல் இமாச்சலப் பிரதேச உயர் நீதிமன்றத்தின் தலைமை நீதிபதியாக பணியில் சேர்ந்தார். பணி ஓய்வு பெறுவதற்கு முன்பு அவர் 2 பிப்ரவரி 2008 முதல் செப்டம்பர் 2009 வரை உத்தராகண்டு உயர் நீதிமன்றத்தின் தலைமை நீதிபதியாகவும் பதவி வகித்தார்.
# பி. கே. பாலசுப்ரமணியன்

**பி. கே. பாலசுப்ரமணியன்** (*P. K. Balasubramanyan*) என்பவர் இந்தியாவின் முன்னாள் உச்ச நீதிமன்ற நீதிபதி ஆவார். இவர் ஆகத்து 2004 முதல் ஆகத்து 2007 வரை பதவியிலிருந்தார். இதற்கு முன் ஜார்கண்ட் உயர் நீதிமன்றத்தில் பாலசுப்ரமணியன் தலைமை நீதிபதியாக இருந்தார். ஓய்வுபெற்ற நீதிபதி *அவுட்லுக்* இதழில் தொடர்ந்து எழுதுகிறார். தென்னக இரயில்வேக்கும், காஸ்ட் கட்டுமான தனியார் நிறுவனத்திற்கும் இடையே ஒரு சுயேச்சையான நடுவராகச் சென்னை உயர்நீதிமன்றத்தில் ஒரு சர்ச்சையைத் தீர்ப்பதற்காக நியமிக்கப்பட்டார்.
# வீரேந்திர சிங்

**வீரேந்தர் சிங்** (*Virender Singh*)(பிறப்பு 7 அக்டோபர் 1954) என்பவர் இந்திய நீதிபதி மற்றும் ஜார்கண்ட் உயர் நீதிமன்றத்தின் முன்னாள் தலைமை நீதிபதி ஆவார்.
# வீரேந்திர சிங்

## தொழில்

சிங், ரோத்தக்கின் அரசுக் கல்லூரியில் தேர்ச்சி பெற்று, சகாரன்பூரில் உள்ள ஜே.வி. ஜெயின் கல்லூரியில் சட்டப் பட்டப்படிப்பை முடித்தார். சிங் சூன் 1978 முதல் ரோத்தக்கில் பயிற்சியைத் தொடங்கினார். சிங் 1995-ல் அரியானாவின் துணை அரசு வழக்கறிஞராக நியமிக்கப்பட்டார். சூலை 2 2002-ல் இவர் பஞ்சாப் மற்றும் அரியானா உயர்நீதிமன்றத்தின் நீதிபதியாக நியமிக்கப்பட்டார். இதன் பிறகு 19 ஏப்ரல் 2007 அன்று ஜம்மு மற்றும் காஷ்மீர் உயர் நீதிமன்றத்திற்கு மாற்றப்பட்டார். ஏப்ரல் 2012 முதல் 8 சூன் 2012 வரை ஜம்மு மற்றும் காஷ்மீர் உயர் நீதிமன்றத்தின் தற்காலிக தலைமை நீதிபதியாக பணியாற்றினார். நீதிபதி சிங் ஜார்க்கண்ட் உயர் நீதிமன்றத்தின் தலைமை நீதிபதியாக 1 நவம்பர் 2014 அன்று பதவியேற்றார். பின்னர் அக்டோபர் 2016 அன்று ஓய்வு பெற்றார். சிங் பணி ஓய்வு பெற்ற பிறகு சனவரி 3, 2017 அன்று ஆயுதப்படைகள் தீர்ப்பாயத்தின் தலைவராக நியமிக்கப்பட்டார்.
# வாக்னர் குழு

**வாக்னர் குழு** (*Wagner Group*) உருசியா நாட்டின் ஆதரவு பெற்ற தனியார் ஆயுதக் குழு ஆகும். இதன் தலைவர் எவ்கேனி பிரிகோசின் ஆவார்/ இதனைக் கூலிப்படைகளின் வலையமைப்பு அல்லது உருசியா அதிபர் விளாடிமிர் புடின்னின் உண்மையான தனியார் இராணுவம் என பலவிதமாக விவரிக்கப்படுகிறது.}}முன்பு உள்நாட்டுப் போர்கள் நடந்த லிபியா, மாலி, சிரியா, மொசாம்பி, சூடான் போன்ற நாடுகளில் இந்த வாக்னர் குழுவை உருசியா பயன்படுத்தி வந்தது. இக்குழுவினர் நவீன ஆயுதங்களை சிறப்பாக கையாளும் பயிற்சி பெற்றவர்கள். மேலும் ஆயுதங்கள் இன்றி தனித்தும் போரிடும் திறன் கொண்டவர்கள். ஈவு, இரக்கம் இன்றி தங்களுக்கு கொடுக்கப்பட்ட கடமையை நிறைவேற்ற வேண்டும் என்பதில் உறுதியாக இருக்கும் இந்த குழுவினர் சிறப்பான கொலைக்காரர்கள் எனவும் அழைக்கப்படுகின்றனர். உக்ரைனிற்கு எதிரான போரில் ரஷ்யா இராணுவத்தால் செய்ய முடியாத சில சட்டவிரோத செயல்களை வாக்னர் ஆயுதக் குழுவினர் விளாடிமிர் புதினுக்காக செய்துள்ளது.  
உக்ரைனின் தொன்பாஸ் பிரதேசத்தில் 2014 முதல் 2015 வரை சுயமாக அறிவிக்கப்பட்ட லுகான்ஸ்கா மாகாணம் மற்றும் தோனெத்ஸ்க் மாகாணம் மக்கள் குடியரசுகளின் பிரிவினைவாதப் படைகளுக்கு வாக்னர் குழு உதவியது. வாக்னர் குழுவுடனான தொடர்பை மறுத்த பல ஆண்டுகளுக்குப் பிறகு, பிரிகோஜின் செப்டம்பர் 2022 இல் துணை ராணுவக் குழுவை நிறுவியதாக ஒப்புக்கொண்டார்.
# வாக்னர் குழு

## மாஸ்கோவிற்கு எதிராக வாக்னர் ஆயுதக் குழுவினர்

வாக்னர் குழு தலைவராக எவ்கேனி பிரிகோசின் உள்ளார். இவர் மீதும், வாக்னர் ஆயுதக் குழுவினர் மீதும் உருசியா அரசு அடக்குமுறை செயல்படுத்துவதாக வாக்னர் குழுவினர் குற்றம் சாட்டினர். இந்நிலையில் 24 சூன் 2023 அன்று வாக்னர் ஆயுதக் குழுவினர் உருசியத் தலைமையை வீழ்த்துவதற்கு மாஸ்கோற்கு எதிராகத் திரும்பியுள்ளனர்.25 சூன் 2023 அன்று உருசியாவின் இராணுவத்திற்கு எதிரான நிலைப்பாட்டை வாக்னர் குழு திரும்பப் பெற்றுக் கொண்டது.
# வாக்னர் குழு

## இதனையும் காண்க

- எவ்கேனி பிரிகோசின்
# சண்டக்கான் மாவட்டம்

**சண்டக்கான் மாவட்டம்**; (மலாய்: *Daerah Sandakan*; ஆங்கிலம்: *Sandakan District*) என்பது மலேசியா, சபா மாநிலம், சண்டக்கான் பிரிவில் (*Sandakan Division*) உள்ள ஒரு மாவட்டம் ஆகும். இந்த மாவட்டத்தின் தலைநகரம் சண்டக்கான் (*Sandakan Town*) நகரம். இந்த நகரம் மலேசியாவின் துறைமுக நகரங்களில் ஒன்றாக அறியப்படுகிறது.  
சபாவின் கிழக்குக் கடற்கரையில் சுலு கடல் (*Sulu Sea*) உள்ளது. அதை எதிர்நோக்கியவாறு அமைந்துள்ள இந்த மாவட்டம், இதர மாவட்டங்களான பெலுரான் மாவட்டம் (*Beluran District*), கினபாத்தாங்கான் மாவட்டம் (*Kinabatangan District*) ஆகிய மாவட்டங்களால் சூழப்பட்டுள்ளது.
# சண்டக்கான் மாவட்டம்

## பொது

இந்த மாவட்டம், மலேசியாவின் தலைநகரான கோலாலம்பூரில் இருந்து சுமார் 1,900 கி.மீ. தொலைவில் அமைந்துள்ளது. அத்துடன் மலேசியா-பிலிப்பீன்சு எல்லை (*Malaysia–Philippines Border)*, இந்த மாவட்டத்தின் கிழக்கே 28 கி.மீ. தொலைவில்; மிக அருகாமையில் உள்ளது.  
சபா மாநிலத்தின் தலைநகரமான கோத்தா கினபாலுவில் இருந்து தென் கிழக்கே, ஏறக்குறைய 319 கி.மீ. தொலைவிலும்; வடமேற்கே கினபாத்தாங்கான் நகரத்தில் இருந்து 77 கி.மீ. தொலைவிலும் உள்ளது.  
**சபா** மாநிலத்தின் சண்டக்கான் பிரிவில் உள்ள மாவட்டங்கள்:  
- பெலுரான் மாவட்டம் (*Beluran District*)
- கினபாத்தாங்கான் மாவட்டம் (*Kinabatangan District*)
- சண்டக்கான் மாவட்டம் (*Sandakan District*)
- தெலுபிட் மாவட்டம் (*Telupid District*)
- தொங்கோட் மாவட்டம் (*Tongod District*)
# சண்டக்கான் மாவட்டம்

## சண்டக்கான் நகரம்

சண்டக்கான் நகரம், முன்பு காலத்தில் எலுபுரம் (*Elopura*) என்று அறியப்பட்டது. இது சபாவின் இரண்டாவது பெரிய நகரமாகும். முந்தைய நாட்களில், ஆங்காங்கில் இருந்து அதிக அளவு சீனர்கள் குடியேறியதால், சபாவின் 'லிட்டில் ஆங்காங்' (*Little Hong-Kong*) என்றும் சண்டக்கான் அறியப்பட்டது.
# சண்டக்கான் மாவட்டம்

## சண்டக்கான் நகரம்

### சுற்றுலா இடங்கள்

சண்டக்கான நகரம், சபா மாநிலத்தின் தலைநகரமான கோத்தா கினபாலுவிற்கு அடுத்து இரண்டாவது மிகப் பெரிய நகரமாகவும் விளங்குகிறது. வடகிழக்கு போர்னியோ கடற்கரையை ஒட்டி அமைந்துள்ளது. முன்பு பிரித்தானிய வடக்கு போர்னியோவின் (ஆங்கிலம்: *North Borneo* அல்லது *British North Borneo*) தலைநகராகவும் இருந்தது.
# சண்டக்கான் மாவட்டம்

## சண்டக்கான் நகரம்

### சுற்றுலா இடங்கள்

#### முக்கியமான இடங்கள்

- சண்டக்கான் பாரம்பரிய அருங்காட்சியகம் - (*Sandakan Heritage Museum*)
- சண்டக்கான் கலாசார விழா - (*Sandakan Cultural Festival*)
- சண்டக்கான் போர் நினைவுச் சின்னம் - (*Sandakan War Memorial*)
- செபிலாக் ஓராங் ஊத்தான் மறுவாழ்வு மையம் - (*Sepilok Orang Utan Sanctuary*)
- மழைக்காடு டிஸ்கவரி மையம் - (*Rainforest Discovery Centre*)
- ஆமை தீவுப் பூங்கா - (*Turtle Islands National Park*)
- கினபாத்தாங்கான் ஆறு - (*Kinabatangan River*)
- கோமந்தோங் குகைகள் - (*Gomantong Caves*)
# சண்டக்கான் மாவட்டம்

## சண்டக்கான் நகரம்

### சண்டக்கான் மரண அணிவகுப்பு

இரண்டாம் உலகப்போரின் போது ஜப்பானியர்கள் பயன்படுத்திய விமானத்தளம் தற்போது சண்டக்கான் வானூர்தி நிலையமாக பயன்படுத்தப்படுகிறது.  
இந்த விமானத் தளம் 6000 கட்டாய தொழிலாளர்கள்; ஜாவா தீவு குடியானவர்கள் மற்றும் கூட்டணி நாடுகளின் போர்க் கைதிகளைக் கொண்டு கட்டப்பட்டது.  
எஞ்சிய ஆஸ்திரேலியக் கைதிகள், 1945-ஆம் ஆண்டில், சண்டக்கான் விமானத் தளக் கட்டுமானத்திற்கு அனுப்பப் பட்டனர் அவர்களில் 6 பேர் மட்டுமே உயிர் தப்பிப் பிழைத்தனர்.
# சண்டக்கான் மாவட்டம்

## சூலு சுல்தானகம்

சண்டக்கான் நிறுவப் படுவதற்கு முன்பு, சண்டக்கான் பகுதியின் பொருளாதார மேலாதிக்கத்திற்கான போராட்டத்தில் ஸ்பெயின் நாடும் சூலு சுல்தானகமும் ஈடுபட்டு வந்தன. 1864-ஆம் ஆண்டில், சூலு தீவுக் கூட்டத்தில் (*Sulu Archipelago*) இருந்த சூலு சுல்தானகத்தின் உடைமைகளை எசுப்பானியா முற்றுகையிட்டது.  
அதன் காரணமாக ஜெர்மனியின் பாதுகாப்பைச் சூலு சுல்தானகம் பெற விரும்பியது. அந்த வகையில் அப்போது அங்கு இருந்த ஜெர்மன் தூதரகச் சேவையின் முன்னாள் உறுப்பினர் ஒருவருக்கு சண்டக்கான் விரிகுடாவில் ஒரு நிலத்தை சூலு சுல்தானகம் வழங்கியது.
# சண்டக்கான் மாவட்டம்

## சூலு சுல்தானகம்

### ஜெர்மனியின் தலையீடுகள்

1878-ஆம் ஆண்டில், சூலு சுல்தானகம், வடகிழக்கு போர்னியோவை ஆஸ்ட்ரோ - ஹங்கேரிய (*Austro-Hungarian*) தூதர் ஒருவருக்கு விற்றது. பின்னர் அந்த வடகிழக்கு போர்னியோ பகுதி ஜெர்மானிய வணிகர் ஒருவரிடம் கைமாறியது.  
கிழக்கு போர்னியோ பகுதியில் ஜெர்மனியின் தலையீடுகள் பிரித்தானியருக்குக் கவலையை ஏற்படுத்தியது. அதன் விளைவாக, சுலு தீவுக் கூட்டத்தின் மீது எசுப்பானிய இறையாண்மையை அங்கீகரிப்பதற்காக பிரிட்டன், ஜெர்மன் மற்றும் எசுப்பானியா நாடுகளுக்கு இடையே ஓர் ஒப்பந்தம் கையெழுத்தானது. அதன் பெயர் 1885 மெட்ரிட் ஒப்பந்தம் (*Madrid Protocol of 1885*).
# சண்டக்கான் மாவட்டம்

## சூலு சுல்தானகம்

### பிரித்தானிய வட போர்னியோ நிறுவனம்

1879-ஆம் ஆண்டில் பிரித்தானிய வடக்கு போர்னியோ நிறுவனம் (*British North Borneo Company* (**BNBC**), சண்டக்கானில் ஒரு புதிய குடியேற்றத்தை உருவாக்கத் தொடங்கியது. அதன் பின்னர் சண்டக்கான் செழிக்கத் தொடங்கியது. ஒரு வணிக வர்த்தக மையமாக மாறியது.  
மற்றும் வடக்கு போர்னியோவின் முக்கிய நிர்வாக மையமாகவும் மாறியது. சண்டக்கானின் பொருளாதாரத்தை மேம்படுத்த பிரித்தானிய ஆங்காங்கில் இருந்து சீனர்கள் இடம்பெயர்வதையும் ஆங்கிலேயர்கள் ஊக்குவித்தனர்.
# சண்டக்கான் மாவட்டம்

## சூலு சுல்தானகம்

### இரண்டாம் உலகப் போரில் ஜப்பானியர் ஆதிக்கம்

மற்றும் வடக்கு போர்னியோவின் முக்கிய நிர்வாக மையமாகவும் மாறியது. சண்டக்கானின் பொருளாதாரத்தை மேம்படுத்த பிரித்தானிய ஆங்காங்கில் இருந்து சீனர்கள் இடம்பெயர்வதையும் பிரித்தானியர்கள் ஊக்குவித்தனர்.  
இருப்பினும், இரண்டாம் உலகப் போரில் ஜப்பானியர்கள் இந்தப் பகுதியை ஆக்கிரமித்த போது சண்டக்கானின் வளர்ச்சி தடைப்பட்டது. போரினால் நகரம் முற்றிலும் அழிக்கப்பட்டது. புனரமைப்புச் செலவுகளைச் சமாளிக்க முடியாமல், வடக்கு போர்னியோவின் நிர்வாக அதிகாரங்கள் இங்கிலாந்து அரசாங்கத்திடம் ஒப்படைக்கப் பட்டன. அதைத் தொடர்ந்து, வடக்கு போர்னியோவின் நிர்வாகத் தலைநகரம் ஜெசல்டன் (*Jesselton*) நகருக்கு மாற்றப்பட்டது.
# சண்டக்கான் மாவட்டம்

## காட்சியகம்

<></>
# எண்ணிம ரூபாய்

**எண்ணிம ரூபாய் (e₹) ** அல்லது டிஜிட்டல் ரூபாய் அல்லது **eINR** அல்லது **E-ரூபாய்** என்பது இந்திய ரூபாயின் அடையாள குறியாக்கம் செய்யப்பட்ட டிஜிட்டல் பதிப்பாகும், இது இந்திய ரிசர்வ் வங்கியால் (RBI) மத்திய வங்கி டிஜிட்டல் நாணயமாக (CBDC) வெளியிடப்படும். எண்ணிம ரூபாய் ஜனவரி 2017 இல் முன்மொழியப்பட்டது மற்றும் 2022-23 நிதியாண்டில் தொடங்கப்படும். டிஜிட்டல் ரூபாய் பிளாக்செயின் விநியோகிக்கப்பட்ட லெட்ஜர் தொழில்நுட்பத்தைப் பயன்படுத்துகிறது.  
ரூபாய் நோட்டுகளைப் போலவே இதுவும் தனித்துவமாக அடையாளம் காணக்கூடியதாக இருக்கும் மற்றும் மத்திய வங்கியால் கட்டுப்படுத்தப்படும். இதனை நிர்வகிக்கும் பொறுப்பு ரிசர்வ் வங்கியிடம் உள்ளது. மக்களிடையை புழங்கவிடும் திட்டங்களில் நிகழ்நிலை(ஆன்லைன்) மற்றும் ஆஃப்லைன் அணுகலும் அடங்கும். நிதி நிறுவனங்களுக்கும், வங்கிகளுக்கும் இடையேயான வணிகப் பர்வர்த்தனைக்கு ரிசர்வ் வங்கி **மொத்த விற்பனைக்கான டிஜிட்டல் ரூபாயையும் (e₹-W)**, நுகர்வோர் மற்றும் சிறு வணிகப் பரிவர்த்தனைகளுக்கு **சில்லறை வணிகத்திற்கான டிஜிட்டல் ரூபாயையும் (e₹-R)** அறிமுகப்படுத்தும். டிஜிட்டல் ரூபாயை நடைமுறைப்படுத்துவதன் மூலம், பொது மக்கள், வணிகங்கள், வங்கிகள் மற்றும் ரிசர்வ் வங்கி ஆகியோர் சுமக்கும் ₹49,848,000,000 மதிப்பிலான நாணயத்தின் மீதான பாதுகாப்பு அச்சிடும் செலவை அகற்றுவதை நோக்கமாகக் கொண்டுள்ளது.
# எண்ணிம ரூபாய்

## மேலும் பார்க்கவும்

- ஒருங்கிணைந்த கட்டண இடைமுகம்
- மத்திய வங்கி டிஜிட்டல் நாணயம்
- டிஜிட்டல் ரென்மின்பி
- eNaira
- இ-செடி
- பெட்ரோ (கிரிப்டோகரன்சி)
# வங்காளதேச கரும்பு ஆராய்ச்சி நிறுவனம்

**வங்காளதேச கரும்பு ஆராய்ச்சி நிறுவனம்** (*Bangladesh Sugarcrop Research Institute*) என்பது, கரும்பு மற்றும் தொடர்புடைய தாவரங்கள் பற்றிய ஆராய்ச்சியை மேற்கொள்ளும் ஒரு தன்னாட்சி தேசிய ஆராய்ச்சி நிறுவனம் ஆகும். இது வங்காளதேசத்தின் பாப்னாவில் உள்ள இசுவர்தி உபாசிலாவில் அமைந்துள்ளது. இந்நிறுவனம் விவசாய அமைச்சகத்தின் கீழ் செயல்படுகிறது.
# வங்காளதேச கரும்பு ஆராய்ச்சி நிறுவனம்

## வரலாறு

1931ஆம் ஆண்டு டாக்காவில் கரும்பு நாற்றுப் பரிசோதனை நிலையம் நிறுவப்பட்டது. இது 1953-ல் கரும்பு ஆராய்ச்சி நிலையமாக மாற்றப்பட்டு வேளாண்மைத் துறையின் கீழ் வந்தது. வங்காளதேச சர்க்கரை மற்றும் உணவுத் தொழில்கள் கழகம் 1973இல் இந்த நிறுவனத்தின் பொறுப்பினை ஏற்றுக்கொண்டது. 1996ஆம் ஆண்டு வங்காளதேச கரும்பு ஆராய்ச்சி நிறுவனம் பாராளுமன்றத்தின் சட்டத்தின் மூலம் தன்னாட்சி நிறுவனமாக மாற்றப்பட்டது. இது பேரீச்சம்பழம் மற்றும் கரும்பு சாகுபடிக்குத் துணைபுரிகிறது.
# இந்தியாவில் உற்பத்தியுடன் இணைக்கப்பட்ட ஊக்கத் திட்டங்கள்

**உற்பத்தியுடன் இணைக்கப்பட்ட ஊக்கத்தொகை** (*Production Linked Incentive*, **PLI**), இந்திய அரசாங்கத்தின் **திட்டமாகும்**, உள்நாட்டு உற்பத்தி மையங்களில் உற்பத்தி செய்யப்படும் பொருட்களிலிருந்து அதிகரிக்கும் விற்பனையில் நிறுவனங்களுக்கு ஊக்கத்தொகைகளை வழங்குவதற்கான செயல்திறன்-இணைக்கப்பட்ட ஊக்கத்தொகையின் ஒரு வடிவமாகும். இது உற்பத்தித் துறையை உயர்த்துவதையும் இறக்குமதியைக் குறைப்பதையும் நோக்கமாகக் கொண்டுள்ளது. இந்திய அரசாங்கம் 13 துறைகளுக்கு ரூ. 1.97 லட்சம் கோடி(US$ 28 b) அளவில் PLI திட்டங்களை அறிமுகப்படுத்தியுள்ளது. இந்திய ஆட்டோமொபைல் உற்பத்தியாளர்கள் சங்கம் இதை வரவேற்றது, ஏனெனில் இது போட்டித்தன்மையை அதிகரிக்கும் மற்றும் வளர்ச்சியை அதிகரிக்கும்.
# இந்தியாவில் உற்பத்தியுடன் இணைக்கப்பட்ட ஊக்கத் திட்டங்கள்

## வரலாறு

2020 ஏப்ரல் 1ஆம் தேதி இந்திய அரசாங்கம் பெரிய அளவிலான எலெக்ட்ரானிக்ஸ் உற்பத்தி சார்ந்த திட்டங்களுக்கு ஊக்கமளிக்கும் வகையில் PLI திட்டத்தினை அறிமுகப்படுத்தியது, மேலும் ஆண்டின் இறுதிக்குள் (நவம்பர் 2020), உணவு பதப்படுத்துதல், தொலைத்தொடர்பு, மின்னணுவியல், ஜவுளி, சிறப்பு எஃகு, ஆட்டோமொபைல்ஸ் மற்றும் ஆட்டோ உதிரிபாகங்கள், சூரிய ஒளிமின்னழுத்த தொகுதிகள்(solar), மற்றும் வெள்ளைப் பொருட்கள் என்றழைக்கப்படும் ஏர் கண்டிஷனர்கள் மற்றும் எல்இடி பல்புகள் போன்றவற்றின் உற்பத்தியும் பிஎல்ஐ திட்டத்தின் கீழ் விரிவாக்கப்பட்டன.  
இது மின்னணுவியல் தொடர்பான தேசியக் கொள்கையின் ஒரு பகுதியாக, மின்னணு நிறுவனங்கள், மொபைல் போன்கள், டிரான்சிஸ்டர்கள், டையோட்கள் போன்ற எலக்ட்ரானிக் கூறுகளை உற்பத்தி செய்யும் நிறுவனங்களுக்கு 4-6% ஊக்கத்தொகை வழங்குவதற்காக ஐடி அமைச்சகத்தால் அறிமுகப்படுத்தப்பட்டது.  
தகுதியைப் பொறுத்த வரையில், இந்திய அல்லது இந்தியாவில் பதிவு செய்யப்பட்ட யூனிட்டைக் கொண்ட அனைத்து மின்னணு உற்பத்தி நிறுவனங்களும் இந்தத் திட்டத்திற்கு விண்ணப்பிக்க தகுதியுடையதாக இருக்கும்.  
இத்திட்டத்தின் முக்கிய நோக்கம் வெளிநாட்டு முதலீட்டாளர்களை இந்தியாவில் தங்கள் உற்பத்தி அலகுகளை அமைப்பதற்கு அழைப்பது மற்றும் உள்ளூர் உற்பத்தியாளர்கள் தங்கள் அலகுகளை விரிவுபடுத்துவதற்கும் வேலைவாய்ப்பை உருவாக்குவதற்கும் ஊக்குவிப்பதாகும்.  
மத்திய பட்ஜெட் 2021 இல், நிதியமைச்சர் நிர்மலா சீதாராமன், பிஎல்ஐ திட்டத்தின் கீழ் பதின்மூன்று துறைகளுக்கு ஐந்தாண்டு காலத்திற்கு ஊக்கத்தொகை அளிப்பது, மேலும் ரூ. 2022 நிதியாண்டு முதல் இத்திட்டத்திற்கு 1.97 லட்சம் கோடி ஒதுக்கப்பட்டுள்ளது என்றும் அறிவித்தார்.  
மத்திய பட்ஜெட் 2022இல், நிதியமைச்சர் நிர்மலா சீதாராமன், பிஎல்ஐ திட்டத்தின் கீழ் 14 துறைகளில் 60 லட்சம் புதிய வேலைகளை உருவாக்க உதவும் என்றும் 30இலட்சம் கோடி உற்பத்தி முதலீடுகளை ஈர்க்க உதவும் என்றும் கூறினார்.
# இந்தியாவில் உற்பத்தியுடன் இணைக்கப்பட்ட ஊக்கத் திட்டங்கள்

## தொழில்களின் பட்டியல்

அரசாங்கம் பல தொழில்களுக்கான திட்டத்தை அறிமுகப்படுத்தியுள்ளது:  
| குறிப்பிட்ட மின்னனு சாதனங்கள் | ₹40,951 கோடி |
| --- | --- |
| மின்ன்னு/தொழில்நுட்ப பொருட்கள் | ₹5,000 கோடி |
| தொலைதொடர்பு மற்றும் வலைப்பின்னல் பொருட்கள் | ₹12,195 கோடி |
| மருத்துவ உற்பத்தி பொருட்கள் (API, Drug intermediaries) | ₹6,940 கோடி |
| மருத்துவ சாதனங்கள் | ₹7,420 கோடி |
| மருந்து பொருட்கள் | ₹15,000 கோடி |
| மேம்பட்ட வேதியியல் செல் (ACC) மின்கலம் | ₹18,100 கோடி |
| வாகனங்கள் மற்றும் வாகன உற்பத்திகூறுகள் | ₹57,042 கோடி |
| ஜவுளி பொருட்கள் | ₹10,683 கோடி |
| உணவு பொருட்கள் | ₹10,900 கோடி |
| உயர்திறன் சூரிய ஒளிமின்னழுத்த தொகுதிகள் | ₹4,500 கோடி |
| வெள்ளைபொருட்கள் (குளிர்சாதன கருவிகள் மற்றும் எல்இடி பல்புகள்) | ₹6,238 கோடி |
| சிறப்புமிக்க எகு | ₹6,322 கோடி |  
துறைகள்:  
1. தானியங்கி கூறுகள்
1. ஆட்டோமொபைல்
1. விமான போக்குவரத்து
1. இரசாயனங்கள்
1. மின்னணு அமைப்புகள்
1. உணவு பதப்படுத்தும்முறை
1. மருத்துவ சாதனங்கள்
1. உலோகங்கள் மற்றும் சுரங்கங்கள்
1. மருந்துகள்
1. புதுப்பிக்கத்தக்க ஆற்றல்
1. தொலை தொடர்பு
1. ஜவுளி மற்றும் ஆடை
1. வெள்ளை பொருட்கள்
# இந்தியாவில் உற்பத்தியுடன் இணைக்கப்பட்ட ஊக்கத் திட்டங்கள்

## விளைவுகள்

பெரிய அளவிலான எலக்ட்ரானிக்ஸ் உற்பத்திக்கான பிஎல்ஐ திட்டம் 1 ஏப்ரல் 2020 அன்று அறிவிக்கப்பட்டது. மொபைல் போன்கள் மற்றும் குறிப்பிட்ட மின்னனு கூறுகள் உட்பட ‘இலக்கு பிரிவின்’ கீழ் உள்ள உற்பத்திப் பொருட்களின் நிகர அதிகரிப்பு விற்பனையில் 4% முதல் 6% வரை ஊக்கத்தொகையை இந்தத் திட்டம் நீட்டிக்கிறது.  
இத்திட்டத்தின் கீழ் மொத்த செலவு ₹ 38,645 கோடி ஆகும். 16 நிறுவனங்கள், சாம்சங், பாக்ஸ்கான் உட்பட 5 உலகளாவிய நிறுவனங்கள் கையடக்கத் தொலைபேசியின் கீழ் (இன்வாய்ஸ் மதிப்பு ₹15,000 மற்றும் அதற்கு மேல்), டிக்சான் போன்ற 5 உள்நாட்டு நிறுவனங்கள் மற்றும் 6 நிறுவனங்கள் குறிப்பிட்ட எலக்ட்ரானிக் கூறுகளின் கீழ் இத்திட்டத்தின் கீழ் அங்கீகரிக்கப்பட்டுள்ளன.  
ஜூன் 2022 நிலவரப்படி, இந்தத் திட்டம் ரூ. 65,240 கோடி ஏற்றுமதி உட்பட மொத்த உற்பத்தி 1,67,770 கோடி அளவில் அதிகரிக்க வழிவகுத்தது. PLI திட்டம் 28,636 பேருக்கு வேலைவாய்ப்பை உருவாக்கியுள்ளது. கடந்த 3 ஆண்டுகளில், ஸ்மார்ட்போன்களின் ஏற்றுமதி 139% அதிகரித்துள்ளது.  
தைவானைச் சார்ந்த பாக்ஸ்கான், அலைபேசி தயாரிக்கும் நிறுவனம் 357கோடி ஊக்கத்தொகையினை 2021-ஆகத்து முதல் 2022-மார்ச் வரை அதிகரித்த விற்பனை மற்றும் புதிய மூதலீட்டுக்கான உலகளாவிய நிறுவனம் பிரிவினில் பெற்றது.  
இந்தியாவைச் சார்ந்த டிக்சான் அலைபேசி தயாரிக்கும் நிறுவனம் 111.57கோடி ஊக்கத்தொகையினை 2021-ஆகத்து முதல் 2022-மார்ச் வரை அதிகரித்த விற்பனை மற்றும் புதிய மூதலீட்டுக்கான உள்நாட்டு நிறுவனம் பிரிவினில் பெற்றது.
# இந்தியாவில் உற்பத்தியுடன் இணைக்கப்பட்ட ஊக்கத் திட்டங்கள்

## மேலும் பார்க்க

- இந்தியாவில் உற்பத்தி
- பிரதம மந்திரி மெகா ஒருங்கிணைந்த ஜவுளி பிராந்தியம் மற்றும் ஆடைப் பூங்கா
# 2023 ஐசிசி பெண்கள் இருபது20 உலகக்கிண்ணம்

**2023 ஐசிசி பெண்கள் இருபது20 உலகக்கிண்ணம்** (*2023 ICC Women's T20 World Cup*) மகளிர் இருபது20 உலகக்கிண்ணத்தின் எட்டாவது பதிப்பு ஆகும். இத்தொடரை 10 பிப்ரவரி 2023 முதல் 26 பிப்ரவரி 2023 வரை தென்னாப்பிரிக்காவில் பன்னாட்டுத் துடுப்பாட்ட அவையால் நடத்தப்பட்டது. 3 அக்டோபர் 2022 -ல் இத்தொடரின் அட்டவணையை ஐசிசி வெளியிட்டது.
# 2023 ஐசிசி பெண்கள் இருபது20 உலகக்கிண்ணம்

## பங்கேற்கும் அணிகள்

| தென்னாபிரிக்கா | தொடரை நடத்தும் நாடு |
| --- | --- |
| ஐசிசி தரவரிசையில் உள்ள
முதல் ஏழு அணிகள் |  |
| இந்தியா |  |
| வங்கதேசம் | தகுதி- காண் போட்டிகள்
விளையாடி தகுதிப்பெற்ற
அணிகள் |
| } |  |
# 2023 ஐசிசி பெண்கள் இருபது20 உலகக்கிண்ணம்

## விளையாட்டரங்கங்கள்

| நியூலாண்ட்ஸ் துடுப்பாட்ட அரங்கம் | புனித ஜார்ஜ் துடுப்பாட்ட அரங்கம் | போலந்து பூங்கா |  |
| --- | --- | --- | --- |
| கொள்ளளவு: **25 000** | கொள்ளளவு: **19 000** | கொள்ளளவு: **10 000** |  |
| போட்டிகள் : 12 | போட்டிகள் : 5 | போட்டிகள் : 6 | } |
# 2023 ஐசிசி பெண்கள் இருபது20 உலகக்கிண்ணம்

## புள்ளிப்பட்டியல்

### குழு அ

அரையிறுதிக்கு முன்னேறிய அணிகள்
<noinclude>  
</noinclude>
# 2023 ஐசிசி பெண்கள் இருபது20 உலகக்கிண்ணம்

## புள்ளிப்பட்டியல்

### குழு ஆ

அரையிறுதிக்கு முன்னேறிய அணிகள்
<noinclude>  
</noinclude>
# 2023 ஐசிசி பெண்கள் இருபது20 உலகக்கிண்ணம்

## புள்ளிவிவரங்கள்

### அதிக ஓட்டங்கள்

| ** லாரா வுல்வர்ட்** | **6** | **230** | **3** |
| --- | --- | --- | --- |
| நாட் சிவர் | 5 | 216 | 2 |
| பெத் மூனி | 6 | 206 | 3 |
| அலீசா ஹீலி | 5 | 189 | 2 |
| டஸ்மின் பிரிட்ஸ் | 6 | 186 | 2 |
| *Source: ICC* | } |  |  |
# 2023 ஐசிசி பெண்கள் இருபது20 உலகக்கிண்ணம்

## புள்ளிவிவரங்கள்

### அதிக வீழ்த்தல்கள்

| **சோஃபி எக்கல்ஸ்டோன்** | 5 | 11 | 0 |
| --- | --- | --- | --- |
| மேகன் ஷூட் | 6 | 10 | 0 |
| ஆஷ்லே கார்டனர் | 6 | 10 | 1 |
| மரிசேண் காப் | 6 | 09 | 0 |
| ஷாப்னிம் இஸ்மாயில் | 6 | 08 | 0 |
| *Source: ICC* | } |  |  |
# Module:Footnotes/anchor id list
end
list_add (anchor_id, anchor_id_list, true);
end  
elseif data.known_templates_harvc [template_name] then
anchor_id = anchor_id_make_harvc (template); -- extract an anchor id from this template
list_add (anchor_id, anchor_id_list, true);  
elseif data.known_templates_wikicite [template_name] then
local ref = template:match ('|%s*ref%s*=%s*(%b{})'); -- first look for |ref= or |ref=  
if ref then
anchor_id = sfnref_get (ref);  
elseif template:match ('|%s*ref%s*=([^|}]+)') then
anchor_id = template:match ('|%s*ref%s*=([^|}]+)'); -- plain-text  
elseif template:match ('|%s*id%s*=%s*(%b{})') then
ref = template:match ('|%s*id%s*=%s*(%b{})');
anchor_id = 'Reference-' .. sfnref_get (ref);  
elseif template:match ('|%s*id%s*=([^|}]+)') then
anchor_id = 'Reference-' .. template:match ('|%s*id%s*=([^|}]+)'); -- plain-text  
else
anchor_id = nil; -- no matches, ensure that anchor_id has no value
end  
if anchor_id then
list_add (anchor_id, anchor_id_list, true);
end  
elseif data.known_templates_anchor [template_name] then
anchor_id_make_anchor (template, anchor_id_list); -- extract anchor ids from this template if any  
elseif data.known_templates_sfn_whitelist [template_name] then
template = template:gsub ('^$', '', 1); -- remove outer and template name
template = mw.text.trim (template, '%s|'); -- trim leading trailing white space and pipes
template = mw.text.split (template, '%s*|%s*'); -- make a table of the template's parameters  
for _, anchor_id in ipairs (template) do -- spin through this template's parameter
if '' ~= anchor_id and not article_whitelist[anchor_id] then
anchor_id = mw.uri.anchorEncode (anchor_id)
article_whitelist[anchor_id] = 1; -- add to the whitelist
end
end  
elseif template_name and whitelist.wrapper_templates[template_name] then
anchor_id = anchor_id_make_wrapper (template); -- extract an anchor id from this template if possible
list_add (anchor_id, anchor_id_list, true);  
elseif template_name and template_name:match ('^Cit[ea]') then -- not known, not known wrapper; last gasp, try as cs1-like
anchor_id = anchor_id_make_cs12 (template); -- extract an anchor id from this template if possible
list_add (anchor_id, anchor_id_list, true);
end  
tstart, tend = Article_content:find (find_pattern, tend); -- search for another template; begin at end of last search
end  
mw.logObject (anchor_id_list, 'anchor_id_list');
mw.logObject (template_list, 'template_list');
mw.logObject (article_whitelist, 'article_whitelist');  
return anchor_id_list;
end  
----------------------------< E X P O R T E D _ T A B L E S >------------------------------------------------  
return {
anchor_id_list = anchor_id_list_make, -- table of anchor ids available in this article
article_whitelist = article_whitelist, -- table of anchor ids with false-positive error message to be suppressed
template_list = template_list, -- table of templates used in this article
}
# Module:Footnotes/anchor id list/data
# Module:Footnotes/whitelist
['CITEREFКавказский_календарь_на_1917_год'] = {'Cite Kavkazskiy Kalendar 1917'},
['CITEREFLang2002'] = {'Lang Algebra'},
['CITEREFLurie'] = {'Lurie-HA'},
['CITEREFTsutsiev2014'] = {'Cite Atlas of the Ethno-Political History of the Caucasus'},
['CITEREFVenables1911'] = {'DCBL'},
['CITEREFWilansky2008'] = {'Wilansky Topology for Analysis 2008'},
['CITEREFKazemzadeh1951'] = {'The Struggle for Transcaucasia'},
['CITEREFNicol1984'] = {'The Despotate of Epiros, 1267–1479'},
['CITEREFKorkotyan1932'] = {'Cite The Population of Soviet Armenia'},
['CITEREFHalm1991'] = {'Das Reich des Mahdi'},
['CITEREFHalm2014'] = {'Kalifen und Assassinen'},
['CITEREFHovannisian1982'] = {'Cite The Republic of Armenia Volume 2'},
['CITEREFHovannisian1996a'] = {'Cite The Republic of Armenia Volume 3'},
['CITEREFHovannisian1996b'] = {'Cite The Republic of Armenia Volume 4'},
['CITEREFHovannisian1967'] = {'Cite Armenia on the Road to Independence'},
['CITEREFKazemzadeh1951'] = {'Cite The Struggle for Transcaucasia'},
['CITEREFКавказский_календарь_на_1910_год'] = {'Cite Kavkazskiy Kalendar 1910'},
['CITEREFКавказский_календарь_на_1915_год'] = {'Cite Kavkazskiy Kalendar 1915'},
['CITEREFNicol1994'] = {'The Byzantine Lady: Ten Portraits, 1250–1500'},
['CITEREFTolkien1979'] = {'ME-ref'},
['CITEREFTopping1975'] = {'Setton-A History of the Crusades', 'Wisconsin History of the Crusades'},
['CITEREFHalm2003'] = {'Die Kalifen von Kairo'},  
}  
----------------------------< E X P O R T E D T A B L E S >------------------------------------------------  
return {
DNB_special_patterns = DNB_special_patterns,
DNB_template_names = template_names['DNB'],
special_patterns = special_patterns,
whitelist = whitelist,
wrapper_templates = wrapper_templates,
}
# சர்ச்சிங் ஃபார் பாபி ஃபிஷர்

***இன்னசென்ட் மூவ்ஸ்*** என்ற பெயரில் ஐக்கிய இராச்சியத்தில் வெளியான ***சர்ச்சிங் ஃபார் பாபி ஃபிஷர்*** என்ற படம் 1993 ஆம் ஆண்டு வெளியான அமெரிக்க நாடகத் திரைப்படமாகும். இதில் ஸ்டீவன் ஜைலியன் இயக்குநராக அறிமுகமாகி எழுதி இயக்கியுள்ளார். மேக்ஸ் பொமராங்க் நடிகராக அறிமுகமான இப்படத்தில் ஜோ மாண்டெக்னா, ஜோன் ஆலன், பென் கிங்ஸ்லி, லாரன்ஸ் பிஷ்பர்ன் ஆகியோர் நடித்தனர். இது செங்கள சதுரங்க வீரர் ஜோசுவா வைட்ஸ்கின் வாழ்க்கையை அடிப்படையாகக் கொண்டது. இப்படம் ஜோசுவாவின் தந்தை பிரெட் வைட்ஸ்கின் இதே பெயரில் எழுதிய புத்தகத்தை தழுவி எடுக்கப்பட்டது. 66வது அகாதெமி விருதுகளில் சிறந்த ஒளிப்பதிவிற்காக இப்படம் பரிந்துரைக்கப்பட்டது.
# சர்ச்சிங் ஃபார் பாபி ஃபிஷர்

## கதைச் சுருக்கம்

இப்படம் அமெரிக்க சதுரங்க வீரரான பாபா ஃபிரசரின் வாழ்க்கை வரலாற்றை அடிப்படையாக் கொண்டது. பாபி ஃபிரசர் தன் எட்டு வயதில் ஒரு பொதுப் பூங்காவில் ஒரு ஏதிலி மனிதருடன் முதன் முதலில் விதிகள் ஏதும் தெரியாமல் தன் முதல் சதுரங்க காய் நகர்த்தலை தொங்குகிறார். சதுரங்கத்தின் மரபார்ந்த விதிகளைப் புறந்தள்ளி விளையாடந்துணிந்தவர் இவர். தனக்கு முறையாக சதுரங்கம் சொல்லித்தந்த ஆசிரியருடன் முரண்படுகிறார். பின்னர் தனக்கான ஆடுமுறையை, தானே எப்படிக் கண்டறிகிறார். எப்படி உலக வாகையராக ஆகிறார் என்பதே கதையாகும்.
# சர்ச்சிங் ஃபார் பாபி ஃபிஷர்

## நடிகர்கள்

இப்படத்தில் பின்வரும் சில பிரபல சதுரங்க வீரகளான அஞ்சலினா பெலகோவ்ஸ்காயா, ஜோயல் பெஞ்சமின், ரோமன் டிஜிண்ட்சிசாஷ்விலி, கம்ரன் சிராசி, ஜோசுவா வைட்ஸ்கின், புரூஸ் பண்டோல்பினி, வின்சென்ட் லிவர்மோர், ரஸ்சல் கார்பர் போன்றோர் கௌரவத் தோற்றத்தில் நடித்துள்ளனர். செஸ் மாஸ்டர் ஆசா ஹாஃப்மேனாக ஆஸ்டின் பென்டில்டன் நடித்தார்; உண்மையான ஹாஃப்மேனுக்கு அவர் தன்னை சித்தரித்த விதத்தில் திருப்தி இல்லை. சதுரங்க நிபுணரான போ மெக்ளிண்டன், ஒரு பூங்காவில் வழக்கமாக இருப்பவராக, படம் முழுவதும் காணப்படுகிறார். சதுரங்க வீரர் பால் பென்கோ நடித்த காட்சிகள் படத்தில் இருக்க வேண்டும் ஆனால் அவரது பகுதி வெட்டப்பட்டது. வைட்ஸ்கினின் உண்மையான தாய் மற்றும் சகோதரி போன்றோர் சிறப்புத் தோற்றத்தில் உள்ளனர். பாபி பிஷ்ஷர் செய்திப்படக் காட்சிகளில் தோன்றுகிறார்.
# சர்ச்சிங் ஃபார் பாபி ஃபிஷர்

## வரவேற்பு

புத்தகமும், திரைப்படமும் விமர்சகர்களிடமிருந்து நேர்மறையான விமர்சனங்களைப் பெற்றன.
# மஞ்சள் குங்கும விழா

**மஞ்சள் குங்கும விழா** (*Haldi Kumkum*) என்பது கால்தி குங்குமம் அல்லது *கால்தி குங்கும்* விழா என்று இந்தியாவில் கொண்டாடப்படும் ஒரு இந்து சமய விழாவாகும். இதில் திருமணமான பெண்கள் மஞ்சள் மற்றும் குங்குமத்தினை தங்களுக்குத் திருமணம் முடிந்ததன் அடையாளமாகவும், தங்கள் கணவரின் நீண்ட ஆயுளுக்காகவும் பரிமாறிக் கொள்கிறார்கள்.  
இந்த விழா இந்திய மாநிலங்களான மகாராட்டிரா, கர்நாடகா, தெலங்காணா, ஆந்திரப் பிரதேசம், கோவா ஆகியவற்றில் குறிப்பாகப் பிரபலமாக உள்ளது. தமிழ்நாட்டில், இது ஆடிப் பெருக்கு அல்லது ஆடி விழாவாகக் கொண்டாடப்படுகிறது. இது தமிழ் மாதமான ஆடியின் 18வது நாளில் (சூலை நடுப்பகுதி முதல் ஆகத்து நடுப்பகுதி வரை) கொண்டாடப்படும் ஒரு இந்து தமிழ் பண்டிகையாகும். திருமணமான பெண்கள் நண்பர்கள், உறவினர்கள் மற்றும் புதிய அறிமுகமானவர்களை மகிழ்ச்சி மற்றும் வேடிக்கையான சூழ்நிலையில் சந்திக்க அழைக்கிறார்கள். இத்தகைய சந்தர்ப்பங்களில், வளையல்கள், இனிப்புகள், பதார்த்தங்கள், பூக்கள், வெற்றிலை மற்றும் காய்களுடன் தேங்காய்களை வழங்குகின்றனர். சிற்றுண்டிகளில் *கைரிச்சே பன்கே* (மாம்பழச்சாறு ) மற்றும் கடலைப் பருப்பில் செய்யப்பட்ட சிற்றுண்டி ஆகியவை அடங்கும்.  
இந்த விழா சிரவண மாதம், தீபாவளி மற்றும் சங்கராந்தி மாதங்களில் வெள்ளிக்கிழமைகளில் பல்வேறு சந்தர்ப்பங்களில் நடத்தப்படுகிறது.
# மஞ்சள் குங்கும விழா

## மேலும் பார்க்கவும்

- மராத்தி மக்கள்
- ஆடிப்பெருக்கு
# பாடேரு சட்டமன்றத் தொகுதி

**பாடேரு சட்டமன்றத் தொகுதி** (*Paderu Assembly constituency*) என்பது இந்தியாவின் ஆந்திரப் பிரதேசத்தின் அல்லூரி சீதாராம ராஜு மாவட்டத்தில் உள்ள மாநில சட்டமன்றத் தொகுதியாகும். இந்த தொகுதி பழங்குடி சாதியினருக்காக ஒதுக்கீடு செய்யப்பட்டததொகுதியாகும். இது அரக்கு நாடாளுமன்றத் தொகுதியில், குருபம், பாலகொண்டா, சாலூர், அரக்குலோயா மற்றும் ரம்பச்சோடவரம் ஆகிய சட்டமன்றத் தொகுதிகளுடன் ஒன்றாக உள்ளது. 2019ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ஒய். எஸ். ஆர். காங்கிரஸ் கட்சி வேட்பாளராகப் போட்டியிட்ட பாக்ய லட்சுமி கொட்டகுல்லி தொகுதியின் தற்போதைய சட்டமன்ற உறுப்பினர் ஆவார். மார்ச்சு 25, 2019 நிலவரப்படி, இத்தொகுதியில் மொத்தம் 227,042 வாக்காளர்கள் உள்ளனர்.
# பாடேரு சட்டமன்றத் தொகுதி

## மண்டலங்கள்

சட்டமன்றத் தொகுதியை உருவாக்கும் ஐந்து மண்டலங்கள்:
**குடேம் கொத்த வீதி**  
| கொய்யூர் | } |
| --- | --- |
# பாடேரு சட்டமன்றத் தொகுதி

## குடம் சட்டப் பேரவை உறுப்பினர்கள்

| 1955 | மச்சரச மச்சராஜு | சுயேச்சை | } |
| --- | --- | --- | --- |
# பாடேரு சட்டமன்றத் தொகுதி

## பாடேரு சட்டப் பேரவை உறுப்பினர்கள்

| 1967 | தமர்பா சிட்டிநாயுடு | இந்திய தேசிய காங்கிரசு |  |
| --- | --- | --- | --- |
| 1972 | தமர்பா சிட்டிநாயுடு | இந்திய தேசிய காங்கிரசு |  |
| 1978 | கிட்டி அப்பலநாயுடு | ஜனதா கட்சி |  |
| 1983 | தமர்பா சிட்டிநாயுடு | இந்திய தேசிய காங்கிரசு |  |
| 1985 | கோட்ட குல்லி சிட்டி நாயுடு | தெலுங்கு தேசம் |  |
| 1989 | மத்ஸ்யராசா பாலராஜு | இந்திய தேசிய காங்கிரசு |  |
| 1994 | கோட்ட குல்லி சிட்டி நாயுடு | தெலுங்கு தேசம் |  |
| 1999 | மணிகுமாரி மத்யராசா | தெலுங்கு தேசம் |  |
| 2004 | லேக் ராஜாராவ் | பகுஜன் சமாஜ் கட்சி |  |
| 2009 | பசுப்புலேட்டி பாலராஜு | இந்திய தேசிய காங்கிரசு |  |
| 2014 | கிட்டி ஈசுவரி | ஒய். எஸ். ஆர். காங்கிரஸ் கட்சி |  |
| 2019 | பாக்ய லட்சுமி கொட்டகுளி | ஒய். எஸ். ஆர். காங்கிரஸ் கட்சி | } |
# எத்தியோப்பிய வரி சுண்டெலி

**எத்தியோப்பிய வரி சுண்டெலி** அல்லது **முதுகு வரி சுண்டெலி** (*மசு இம்பெர்பிசு*) என்பது முரிடே குடும்பத்தில் உள்ள கொறிணி சிற்றினமாகும். இது எத்தியோப்பியாவில் மட்டுமே காணப்படும் அகணிய உயிரி. எத்தியோப்பிய வரி எலியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல உயரமான புல்வெளி மற்றும் நகர்ப்புறங்களாகும். இது வாழ்விட இழப்பால் அச்சுறுத்தப்படுகிறது.
# மேயர் சுண்டெலி

***மசு மயோரி*** (*Mayor's mouse*) என்பது எலிப் பேரினமான *மசு*வினைச் சேர்ந்த கொறிணி சிற்றினமாகும். இது பொதுவாக மேயர் சுண்டலி, மேட்டுநில சுண்டெலி மற்றும் முள் சுண்டெலி என அழைக்கப்படுகிறது. இது இலங்கையில் மட்டுமே காணப்படும் அகணிய உயிரி.
# மேயர் சுண்டெலி

## அச்சுறுத்தல்

மேயர் சுண்டெலி சிற்றினம் இலங்கையின் சில பகுதிகளில் பரவலாகக் காணப்படுகிறது. ஆனால் இது காடழிப்பு மற்றும் பூனைகள் உட்படப் பல வேட்டை விலங்குகளால் அச்சுறுத்தல்களை எதிர்கொள்கிறது.
# மேயர் சுண்டெலி

## வகைப்பாட்டியல்

மேயர் சுண்டெலி சிற்றினத்தில் இரண்டு துணையினங்கள் உள்ளன. அவை *ம. ம. மேயோரி* மற்றும் *ம. ம. போகாக்கி*. ஒரு சமீபத்திய ஆய்வு *போகாக்கி* என்ற துணையினம் பின்வரும்ஒட்டுண்ணிகளுடன் தொடர்புடையதாகப் பட்டியலிடப்பட்டுள்ளது: *எச்சினோலாலாப்சு* பேரினத்தின் ஒரு பூச்சி, *ஐக்சோட்சு* பேரினத்தின் உண்ணி மற்றும் உறிஞ்சும் பேன் *பாலிப்ளாக்சு இசுபினுலோசா.* ஒரு புதிய வகை சூடோசுகார்பியன் எலியில் கண்டுபிடிக்கப்பட்டு விவரிக்கப்பட்டுள்ளது. இது *மெகாசெர்னசு கன்னெலியென்சிசு* என்று பெயரிடப்பட்டது. மேயர் சுண்டெலி இலங்கையின் பூர்வீக தெள்ளு *இசுடிவாலியசு போபரசை* விருந்தோம்பியாகவும் உள்ளது.
# மன்டூல் கான்

**மன்டூல் கான்** என்பவர் வடக்கு யுவான் அரசமரபின் ஓர் ஆட்சியாளர் ஆவார். இவர் 1475 - 1478இல் ஆட்சி புரிந்தார். இவர் தைசுன் கானின் ஒன்றுவிட்ட தம்பி ஆவார்.
# மன்டூல் கான்

## ஆரம்ப வாழ்க்கை

இவரது அண்ணன் மகன் மோலோன் கானின் இறப்பிற்குப் பிறகு கான் பதவியானது கிட்டத்தட்ட ஒரு தசாப்தத்திற்கு மங்கோலிய பழங்குடியினங்கள் ஒருவருடன் ஒருவர் அதிகாரத்திற்காகச் சண்டையிட்டுக் கொண்டிருந்தால் வெற்றிடமாக இருந்தது. மன்டூல் கான் உங்கே கபர் தூ என்ற பெண்ணைத் திருமணம் செய்து கொண்டார். இவர் துர்பான் நகரத்தை அடிப்படையாகக் கொண்ட பெக் அர்ஸ்லானின் மகள் ஆவார். இவர்களது திருமணம் 1463 மற்றும் 1465க்கு இடையில் நடை பெற்றது. இருவரும் ஒருவரை ஒருவர் வெறுத்தனர். இவர்களது திருமணம் குழந்தைகளைத் தரவில்லை.
# மன்டூல் கான்

## ஆட்சி

இவரது குறுகிய கால ஆட்சியின் போது கானின் சக்தியை வெற்றிகரமாக வலிமையாக்கினார். உயர்குடியினரின் சக்தியைக் குறைத்தார். இவரது தத்து மகன் தயன் கான் (படு மோங்கே) இவருக்குப் பிறகு ஆட்சிக்கு வர தயன் கான் வழி வகுத்தார். ஏனெனில், மன்டூல் கானுக்கு நேரடி ஆண் வாரிசு இல்லை. பெரும்பாலான நூல்கள் இவருக்குக் குழந்தைகளே இல்லை என்று குறிப்பிடுகின்றன.
# தஞ்சாவூர் அருங்காட்சியகம்

**தஞ்சாவூர் அருங்காட்சியகம்** (*Thanjavur Museum*) என்பது தஞ்சாவூர் மாவட்டத்தின் பாரம்பரியத்தை விளக்கும் வகையில் பலவித பாரம்பரிய பொருட்கள் பொதுமக்களின் காட்சிக்கு வைக்கப்பட்டுள்ள அருங்காட்சியகம் ஆகும். இது இந்தியாவில் தமிழ்நாட்டில் தஞ்சாவூர் மாவட்டத்தின் தலைநகரான தஞ்சை நகரில் அமைந்துள்ளது.
# தஞ்சாவூர் அருங்காட்சியகம்

## வரலாறு

தஞ்சாவூர் அருங்காட்சியகம் தஞ்சாவூர் மாநகரில் முன்பு ஆட்சித் தலைவர் அலுவலகமாகச் செயல்பட்ட கட்டடத்தில் அமைக்கப்பட்டுள்ளது. இக்கட்டடம் சுமார் 120 ஆண்டுகளுக்கு முன்னர் 1900-ல் பிரித்தானியக் கட்டிடக்கலை வல்லுநர் இராபர்ட் சிசோலத்தால் கட்டப்பட்டது. இக்கட்டடம் சரசனிக் கட்டடக் கலைப் பாணியில் அமைக்கப்பட்டுள்ளது. இங்குச் செயல்பட்டு வந்த ஆட்சியர் அலுவலகம் இடம் மாற்றம் செய்யப்பட்டதைத் தொடர்ந்து பொலிவுறு நகரம் திட்டத்தின் அடிப்படையில் அருங்காட்சியகம் அமைக்க முடிவு செய்து பணிகள் நிறைவுற்ற நிலையில் சனவரி 14, 2023 அன்று பொதுமக்கள் பார்வைக்குத் திறந்துவைக்கப்பட்டது.
# தஞ்சாவூர் அருங்காட்சியகம்

## காட்சிப் பொருட்கள்

இந்த அருங்காட்சியகத்தில் தஞ்சாவூர் மாவட்டத்தின் பாரம்பரியத்தை விளக்கும் வகையில் புவிசார் குறியீடு பெற்ற 10 பொருட்களும் பலவித பாரம்பரிய பொருட்களும் காட்சிப்படுத்தப்பட்டுள்ளன. மாவட்டத்தின் சிறப்புகளை விளக்கும் தகவல் பலகைகளும் பொருத்தப்பட்டுள்ளது. அரசுத் துறைகளின் சார்பிலும் காட்சியரங்குகள் அமைக்கப்பட்டுள்ளன. பார்வையாளர்களைக் கவரும் வகையில் 20 நாடுகளிலிருந்து கொண்டுவரப்பட்ட சுமார் 600 வகையான பறவைகள் கொண்ட பூங்கா ஒன்றும் அமைக்கப்பட்டுள்ளது.
# தஞ்சாவூர் அருங்காட்சியகம்

## இதனையும் காண்க

- உணவு அருங்காட்சியகம்
# தயன் கான்

**தயன் கான்** (*Dayan Khan*) என்பவர் வடக்கு யுவான் அரசமரபின் ஒரு கான் ஆவார். இவரது இயற்பெயர் படு மோங்கே ஆகும். இவர் 1479 - 1517இல் ஆட்சி புரிந்தார். இவரது ஆட்சியின் போது செங்கிஸ் கானின் வழித்தோன்றல்களின் கீழ் மங்கோலியர்களை இவர் மீண்டும் ஒன்றிணைத்தார். இவரது பட்டமான "தயன்" என்பதற்கு "ஒட்டு மொத்த" அல்லது "நீண்ட காலத்திற்கு நீடித்து இருக்கிற" என்று மங்கோலிய மொழியில் பொருள். ஏனெனில், ஒன்றிணைந்த மங்கோலியர்களின் நீண்ட காலம் ஆட்சி செய்த கான் இவர் தான்.  
தயன் கானும், இவரது இராணி மந்துகையும் ஒயிரட் சக்தியை ஒடுக்கினர். உள்ளூர் மற்றும் வெளிநாட்டுப் போர்ப் பிரபுக்களால் பயன்படுத்தப்பட்ட தைசி அமைப்பை நீக்கினார். தலன் தெர்கின் என்ற இடத்தில் தயன் கான் பெற்ற வெற்றியானது மங்கோலியர்களை மீண்டும் ஒன்றிணைத்தது. செங்கிஸ் கானின் மக்களாக அவர்களது அடையாளத்தை உறுதிப்படுத்தியது. கிழக்கு மங்கோலியாவின் ஆறு தியூமன்களை இவரது மகன்களுக்கான ஒட்டு நிலங்களாக இவர் பிரித்த முடிவானது மையப்படுத்தப்படாத ஆனால் நிலையான போர்சிசின் ஆட்சியை மங்கோலியப் பீடபூமி மீது ஒரு நூற்றாண்டுக்கு ஏற்படுத்தியது.  
=
# மலேசியா-பிலிப்பீன்சு எல்லை

**மலேசியா-பிலிப்பீன்சு எல்லை** (ஆங்கிலம்: *Malaysia–Philippines Border*; மலாய்: *Sempadan Malaysia–Philippines*); என்பது தென் சீனக் கடல், சுலு கடல் மற்றும் சுலாவெசி கடல் பகுதிகளில் அமைந்துள்ள அனைத்துலக கடல் எல்லையாகும் (*Maritime Boundary*).  
இந்தக் கடல் எல்லை போர்னியோ தீவில் உள்ள மலேசியாவின் சபா மாநிலத்தையும்; பிலிப்பீன்சு நாட்டின் தென் பகுதியில் (*Southern Philippines*) உள்ள சூலு தீவுக்கூட்டம் (*Sulu Archipelago*); பலவான் தீவுக் கூட்டங்களையும் பிரிக்கிறது.  
சூலு சுல்தானகம் (*Sulu Sultanate*) அதன் பிரதேசங்களைக் காலனித்துவ ஆட்சியாளர்களுக்கு பிரித்துக் கொடுத்தன் விளைவாக இந்த எல்லை உருவானது.
# மலேசியா-பிலிப்பீன்சு எல்லை

## பொது

மலேசியா மற்றும் பிலிப்பீன்சுக்கு இடையிலான எல்லை முழுக்க முழுக்க கடல் சார்ந்தது. மற்றும் தென் சீனக் கடல், சூலு தீவுக்கூட்டம் மற்றும் சுலாவெசி கடல்களைக் கடக்கிறது. இது கிழக்கு மலேசியாவில் உள்ள சபா மாநிலத்தை போர்னியோ தீவு மற்றும் சூலு; மற்றும் பலவான் தீவுக்கூட்டங்களில் இருந்து பிரிக்கிறது.  
சூலு சுல்தானகம், 1851 மற்றும் 1898-ஆம் ஆண்டுகளுக்கு இடைப்பட்ட காலத்தில் எசுப்பானியா நாட்டின் பாதுகாவலில் இருந்தது. 1903 மற்றும் 1915-ஆம் ஆண்டுகளுக்கு இடைப்பட்ட காலத்தில் அமெரிக்காவின் பாதுகாவலில் இருந்தது.  
சூலு சுல்தானகத்தின் கலைப்புக்குப் பிறகு இந்த மலேசியா-பிலிப்பீன்சு எல்லை நிர்ணயம் செய்யப்பட்டது. வடக்கு போர்னியோ 1882-ஆம் ஆண்டில் பிரித்தானிய பாதுகாப்பின் கீழ் இருந்தது.
# மலேசியா-பிலிப்பீன்சு எல்லை

## பொது

### பிலிப்பீன்சு கோரிக்கை

பிலிப்பீன்சு முன் வைக்கும் கருத்து: 1882-ஆம் ஆண்டில் கொசுதாவ் ஓவர்பெக் (*Gustav Overbeck*) என்பவருக்கு, வடக்கு போர்னியோ பகுதி, சூலு சுல்தானகத்திடம் இருந்து வாடகைக்கு விடப்பட்டது. பின்னர் கொசுதாவ் ஓவர்பெக், அந்த வடக்கு போர்னியோ பகுதியை பிரித்தானிய வடக்கு போர்னியோ நிறுவனத்திற்கு வழங்கி இருக்கிறார்.  
ஆகவே, வடக்கு போர்னியோ பகுதி பிரித்தானிய வடக்கு போர்னியோ நிறுவனத்திற்கு குத்தகைக்கு மட்டுமே விடப்பட்டுள்ளது என்று பிலிப்பீன்சு வாதிடுகிறது..
# மலேசியா-பிலிப்பீன்சு எல்லை

## பொது

### எசுப்பானியாவின் கட்டுப்பாட்டு

சூலு சுல்தானகம் அதன் நிலப் பகுதிகளைப் பிரித்துக் கொடுக்கும் போது, பிரித்தானியர்கள், போர்னியோவின் வடகிழக்குப் பகுதியின் (*North East Shores of Borneo*) கட்டுப்பாட்டைப் பெற்றனர்.  
இந்த வடகிழக்குப் பகுதி வடக்கு போர்னியோ (*North Borneo*) என்றும்; பின்னர் சபா (Sabah) என்றும் அறியப்படுகிறது. எஞ்சிய சூலு தீவுக்கூட்டம், எசுப்பானியாவின் (*Spain*) கட்டுப்பாட்டின் கீழ் (*Spainish Control*) வந்தன. பின்னர் ஐக்கிய அமெரிக்காவின் (*United States*) ஆட்சிப் பகுதிகளாக மாறின.
# மலேசியா-பிலிப்பீன்சு எல்லை

## பொது

### சூலு சுல்தானகம்

சபாவின் கிழக்குப் பகுதியைப் பிலிப்பீன்சு, அதன் பிரதேசத்தின் ஒரு பகுதியாக இன்னும் அதிகாரப்பூர்வமாக உரிமை கோரி வருகிறது. சூலு நிலப் பகுதிகளை சூலு சுல்தானின் வாரிசுகள் பிரித்துக் கொடுத்தது செல்லுபடியாகாது என்று பிலிப்பீன்சு வாதிடுகிறது.  
தென்சீனக் கடலில் உள்ள இசுப்ராட்லி தீவுகள் எனும் ஸ்ப்ராட்லி தீவுகள் (*Spratly Islands*) மீதும் மலேசியா பிலிப்பீன்சு நாடுகளுக்கு இடையே பிரச்சினைகள் நிலவுகின்றன. அந்தத் தீவுகள் மீதான பன்னாட்டு உரிமைக் கோரிக்கைகளில் (*Multinational Claims*) இரு நாடுகளுமே பங்கு வகிக்கின்றன.
# மலேசியா-பிலிப்பீன்சு எல்லை

## இசுப்ராட்லி தீவு பிரச்சினை

இரு நாடுகளும் இசுப்ராட்லி தீவுக் கூட்டத்தின் (*Spratly Islands Archipelago*) சில தீவுகள் மீதும் தங்களின் உரிமை கோரிக்கையைத் தொடர்கின்றன. எல்லையின் இருபுறமும் வாழும் மக்களின் வரலாற்றுத் தொடர்புகள், எல்லைப் பகுதியில் மிகவும் நுணுக்கமான சிக்கல்களை ஏற்படுத்தி வருகின்றன.  
பிலிப்பீன்சில் இருந்து மலேசியாவிற்கு ஏராளமான சட்டவிரோத குடியேற்றங்கள் நிகழ்கின்றன. சபாவின் கிழக்கு கடற்கரையில் உள்ள மலேசிய நகரங்கள் மற்றும் ஓய்வு விடுதிகளில் பல அசம்பாவிதங்களும் நடந்து உள்ளன.  
பிலிப்பீன்சின் ஆயுதமேந்திய குழுக்களால் எல்லை தாண்டிய தாக்குதல்கள் மற்றும் கடத்தல் (*Cross-Border Raids and Kidnapping*) சம்பவங்களும் நடைபெற்று வருகின்றன.
# மலேசியா-பிலிப்பீன்சு எல்லை

## சபா எல்லை சர்ச்சைகள்

மலேசியா தோற்றுவிக்கப்படுவதற்கு முன்பு இருந்து, 1966-ஆம் ஆண்டு வரை மலாயாவுடன் ஓர் எதிரான போக்கையே இந்தோனேசியா கடைபிடித்து வந்தது. தென்கிழக்கு ஆசிய வட்டாரத்தில், பிரித்தானியர்களின் ஊடுருவல் விரிவடைந்து செல்வாக்கு அதிகரிப்பதாக இந்தோனேசியா அதிபர் சுகர்ணோ கருதினார். ஆகவே, போர்னியோ முழுமையும் இந்தோனேசியக் குடியரசின் கீழ் கொண்டு வருவதற்கு முயற்சிகள் செய்தார். ஆனால், அவருடைய வீயூகங்கள் வெற்றி பெறவில்லை.  
சபாவின் முதல் முதலமைச்சராக துன் புவாட் ஸ்டீபன்ஸ் (*Tun Fuad Stephens*) பதவி ஏற்றார். துன் முஸ்தாபா சபாவின் முதல் ஆளுநராகப் பொறுப்பேற்றார். 2020-ஆம் ஆண்டு வரை சபாவில் 16 மாநிலத் தேர்தல்கள் நடைபெற்றுள்ளன.  
லபுவான் தீவும் அதைச் சுற்றி இருந்த ஆறு சின்னத் தீவுகளும் மலேசியக் கூட்டரசு அரசாங்கத்துடன் இணைக்கப்பட்டன. 1984 ஏப்ரல் 16-இல் லபுவான் தீவு, கூட்டரசு நிலப்பகுதியாக அறிவிக்கப்பட்டது. 2000-ஆம் ஆண்டில் கோத்தா கினபாலுவிற்கு மாநகர் தகுதி வழங்கப்பட்டது. மலேசியாவில் மாநகர் தகுதி பெற்ற நகரங்களில் கோத்தா கினபாலு ஆறாவது நகரம் ஆகும். சபா மாநிலத்தில் அதுவே முதல் மாநகரம் ஆகும்.
# மலேசியா-பிலிப்பீன்சு எல்லை

## சபா எல்லை சர்ச்சைகள்

### சிப்பாடான் லிகித்தான் நெருக்கடிகள்

லபுவான் தீவிற்கு அருகாமையில் இருந்த சிப்பாடான், லிகித்தான் தீவுகளின் மீது இந்தோனேசியா சொந்தம் (*Ligitan and Sipadan dispute*) கொண்டாடி வந்தது. அதனால், சில போர் நெருக்கடிகள் ஏற்பட்டன. இரு நாடுகளுக்கும் இடையே போர் மூழும் அபாயமும் ஏற்பட்டது.  
இந்த வழக்கு அனைத்துலக நீதிமன்றத்திற்கு (*International Court of Justice*) (**ICJ**) கொண்டு செல்லப்பட்டது. 2002-ஆம் ஆண்டு, சிப்பாடான், லிகித்தான் தீவுகள் மலேசியாவிற்குச் சொந்தமானவை என்று அனைத்துலக நீதிமன்றம் அறிவித்தது.
# மலேசியா-பிலிப்பீன்சு எல்லை

## சபா எல்லை சர்ச்சைகள்

### பிலிப்பீன்சு கோரிக்கை

மலேசியாவுடன் ஓர் எதிரான போக்கைக் கடைபிடித்து வந்த இந்தோனேசியாவைப் போன்று, வடக்கு போர்னியோவின் கிழக்குப் பகுதியான சபா மாநிலம், பிலிப்பீன்சு நாட்டிற்குச் சொந்தமானது என அந்த நாடு உரிமை கொண்டாடியது. 1963-ஆம் ஆண்டு மலேசியக் கூட்டரசுடன் இணைவதற்கு முன்பு, சபா என்பது வடக்கு போர்னியோ என்று அழைக்கப்பட்டு வந்தது.  
சூலு சுல்தானகத்தின் மூலமாக பிலிப்பீன்சிடம் இருந்து, பிரித்தானிய வட போர்னியோ நிறுவனத்திற்கு, சபா நிலப்பகுதி குத்தகைக்கு விடப்பட்டது. ஆனால், அந்தக் குத்தகை காலாவதியாகிப் போய்விட்டது. ஆகவே, முறைப்படி சபா என்பது பிலிப்பீன்சிற்குச் சொந்தமானது என ஐக்கிய நாட்டுச் சபையில் வழக்கு தொடரப்பட்டது. இருப்பினும் அதில் எந்தவித நியாயமும் இல்லை என்று தீர்ப்பு வழங்கப்பட்டது.
# மலேசியா-பிலிப்பீன்சு எல்லை

## சபா எல்லை சர்ச்சைகள்

### மோரோ முஸ்லீம் தீவிரவாதிகள்

இருப்பினும், மிண்டனாவோ தீவில் இருக்கும் மோரோ முஸ்லீம் தீவிரவாதிகளுக்கு மலேசியா மறைமுகமான ஆதரவுகளை வழங்கி வருவதாக பிலிப்பைன்ஸ் குற்றம் சாட்டி வருகிறது. கடந்த ஐம்பது ஆண்டுகளில் ஆயிரக்கணக்கான மோரோ மக்கள் சபாவிற்குள் தஞ்சம் அடைந்துள்ளனர்.  
சபாவில் வாழும் மக்கள் மலேசியாவுடன் இணைவதையே விரும்பினர். அவர்கள் பிலிப்பைன்ஸுடனோ அல்லது சூலு சுல்தானகத்துடனோ இணைவதை விரும்பவில்லை. கோபால்டு ஆணையத்தின் (*Cobbold Commission*) வாக்கெடுப்பின் மூலமாக அந்த உண்மை அறியப்பட்டுள்ளது. ஆகவே, பிலிப்பைன்ஸ் கோரிக்கை செல்லுபடியாகாது என்று ஐக்கிய நாட்டுச் சபை அறிவித்தது.
# பர்ஸ் போலுட் சினோங்

**பர்ஸ் போலுட்** என்பவர் வடக்கு யுவான் அரசமரபின் ஒரு கானாவார். இவர் 1517 - 1519இல் ஆட்சி புரிந்தார். பிறகு 1519 - 1531இல் சினோங்காகப் பதவி வகித்தார். இவரது பெயரான பர்ஸ் போலுட் என்பதற்கு மங்கோலிய மொழியில் "எஃகு புலி" என்று பொருள் ஆகும்.
# பர்ஸ் போலுட் சினோங்

## ஆட்சி

பர்ஸ் போலுட் சினோங் தயன் கானின் மூன்றாவது மகன் ஆவார். தயன் கான் தன்னுடைய பேரனான போடி அலக் கானைத் தனக்குப் பிந்தைய ஆட்சியாளராக நியமித்தார். போடி அலக் கான் தயன் கானின் இரண்டாவது மகனின் மூத்த மகன் ஆவார். தயன் கானின் இறப்பிற்குப் பிறகு பர்ஸ் போலுட் சினோங் பெரிய கானாகத் தன்னைத் தானே அறிவித்துக் கொண்டார். போலுட் கான் மிகவும் இளையவராக இருப்பதாகவும், பெரிய மங்கோலியப் பேரரசை ஆட்சி செய்யச் சிறிதும் அனுபவமற்றவராக இருப்பதாகவும் கூறித் தன்னைக் கான் என்று அறிவித்துக் கொண்டார். சண்டை, ஒன்றிணைப்பு மற்றும் செழிப்பு ஆகியவை இறுதியாக மந்துகை மற்றும் தயன் கானின் ஆட்சியின் போது அடையப்பட்ட பிறகு அவை இழக்கப்படலாம் என்ற பயம் மங்கோலிய மக்களில் சிலர் இடையே இருந்தது. ஒரு மிகுந்த அனுபவமுடைய தலைவர் தேவை என்று அவர்கள் எண்ணினர். இதன் காரணமாகப் பர்ஸ் போலுட் தனக்கான ஆதரவைத் திரட்ட முடிந்தது. எனினும், மூன்று ஆண்டுகளுக்குப் பிறகு தயன் கானின் நான்காவது மகனான தன்னுடைய சித்தப்பாவுடன் போடி அலக் கான் கூட்டணி வைத்தார். பர்ஸ் போலுட் சினோங்கின் ஆட்சிக்குச் சவால் விடுத்தார். சொந்த மங்கோலியர்கள் மத்தியில் இரத்தம் சிந்துவதைத் தவிர்ப்பதற்காக ஒரு முடிவுக்கு இரு பிரிவினரும் வந்தனர். பர்ஸ் போலுட் சினோங் மகுடத்தைக் கைவிடுவார், போடி அலக் கான் மங்கோலியர்களின் புதிய பெரிய கானாவார் என்ற முடிவுக்கு வந்தனர். அதே நேரத்தில் போடி அலக் கானின் மகன்களும் வெவ்வேறு கான்களாகப் பெயரிடப்பட்டனர். எனினும், மங்கோலியர்களின் பெரிய கான் மகுடத்தை இழந்தது பர்ஸ் போலுட்டுக்கு மிகுந்த இழப்பாக இருந்தது. இதற்குப் பிறகு சீக்கிரமே இவர் இறந்து விட்டார். இவர் அல்டன் கானின் தந்தையாவார். அல்டன் கான் வடக்கு யுவானின் மிகச் சிறந்த தலைவர்களில் ஒருவராவார். பர்ஸ் போலுட் ஒயிரட்களுக்கு மற்றும் பிற மங்கோலியப் பிரிவுகளுக்கு எதிராக எதிரான தனது தந்தையின் படையெடுப்புகளின் போது தன் துணிச்சல் மற்றும் சிறந்த இராணுவத் திறமைகளுக்காக மிகப் பரவலாக அறியப்பட்டவர் ஆவார்.
# போடி அலக் கான்

**போடி அலக் கான்** என்பவர் வடக்கு யுவான் அரசமரபின் ஒரு ககானாவார். இவர் 1519 - 1547இல் ஆட்சி புரிந்தார்.  
இவர் துர்போலத்தின் மூத்த மகன் ஆவார். இவர் தன் பாட்டன் தயன் கானால் கான் பதவிக்குத் தேர்ந்தெடுக்கப்பட்டார். எனினும், தயன் கானின் இறப்பிற்குப் பிறகு தயன் கானின் மூன்றாவது மகன் பர்ஸ் போலுட் சினோங் பெரிய கானாகத் தன்னைத் தானே அறிவித்துக் கொண்டார். போலுட் கான் மிகவும் இளையவராக இருப்பதாகவும், பெரிய மங்கோலியப் பேரரசை ஆட்சி செய்யச் சிறிதும் அனுபவமற்றவராக இருப்பதாகவும் கூறித் தன்னைக் கான் என்று அறிவித்துக் கொண்டார். சண்டை, ஒன்றிணைப்பு மற்றும் செழிப்பு ஆகியவை இறுதியாக தயன் கானின் ஆட்சியின் போது அடையப்பட்ட பிறகு அவை இழக்கப்படலாம் என்ற பயம் மங்கோலிய மக்களில் சிலர் இடையே இருந்தது. ஒரு மிகுந்த அனுபவமுடைய தலைவர் தேவை என்று அவர்கள் எண்ணினர். இதன் காரணமாகப் பர்ஸ் போலுட் தனக்கான ஆதரவைத் திரட்ட முடிந்தது.  
போடி அலக் கான் என்றுமே அதிகாரப் பூர்வமாகத் தன்னுடைய கான் பட்டத்தைத் துறக்கவில்லை. மூன்று ஆண்டுகளுக்குப் பிறகு தயனின் நான்காவது மகன் அலக் கானுடன் இணைந்தார். கான் மகுடத்திற்கு பர்ஸ் போலுட் சினோங்கிற்குச் சவால் விடுக்கத் தேவையான சக்தியுடையவராக போடி அலக் கான் உருவானார். எனினும், மூன்று ஆண்டுகளுக்குப் பிறகு தயன் கானின் நான்காவது மகனான தன்னுடைய சித்தப்பாவுடன் போடி அலக் கான் கூட்டணி வைத்தார். பர்ஸ் போலுட் சினோங்கின் ஆட்சிக்குச் சவால் விடுத்தார். சொந்த மங்கோலியர்கள் மத்தியில் இரத்தம் சிந்துவதைத் தவிர்ப்பதற்காக ஒரு முடிவுக்கு இரு பிரிவினரும் வந்தனர். பர்ஸ் போலுட் சினோங் மகுடத்தைக் கைவிடுவார், போடி அலக் கான் மங்கோலியர்களின் புதிய பெரிய கானாவார் என்ற முடிவுக்கு வந்தனர். அதே நேரத்தில் போடி அலக் கானின் மகன்களும் வெவ்வேறு கான்களாகப் பெயரிடப்பட்டனர். எனினும், மங்கோலியர்களின் பெரிய கான் மகுடத்தை இழந்தது பர்ஸ் போலுட்டுக்கு மிகுந்த இழப்பாக இருந்தது. இதற்குப் பிறகு சீக்கிரமே இவர் 1547இல் இறந்து விட்டார். இவருக்குப் பிறகு இவரது மூத்த மகன் தரைசுங் குதேன் கான் ஆட்சிக்கு வந்தார்.
# போடி அலக் கான்

## உசாத்துண

- Jack Weatherford - *The Secret History of the Mongol Queens: How the Daughters of Genghis Khan Rescued His Empire* - Crown, 2010.
# விக்கிப்பீடியா:முதற்பக்கக் கட்டுரைகள்/சனவரி 15, 2023

<div id="mp-tfa-img">  
</div>
**நீண்ட மதில்கள்** பண்டைய கிரேக்கத்தில் பல இடங்களில் குறிப்பாக கொரிந்து, மெகாரா போன்ற நகரங்களில் நீண்ட மதில் சுவர்கள் கட்டப்பட்டிருந்தாலும், *நீண்ட மதில்கள்* என்பது பொதுவாக ஏதென்சின் முதன்மை நகரத்தையும் அதன் பிரேயஸ் மற்றும் பலேரம் துறைமுகங்களையும் இணைக்கும் வகையில் கட்டப்பட்ட சுவர்களைக் குறிப்பதாக உள்ளது. இது பல கட்டங்களில் கட்டப்பட்டது. போரின்போது நடக்கும் முற்றுகையின் போது கூட கடலுடன் பாதுகாப்பான இணைப்பைக் கொடுத்தது. இந்த மதில்கள் சுமார் 6 கிலோமீட்டர் நீண்டிருந்தன. **மேலும்...**
---
<div id="mp-tfa-img">  
</div>
**கல்கா ஆற்று யுத்தம்** என்பது மங்கோலியப் பேரரசின் செபே மற்றும் சுபுதையின் இராணுவங்கள் மற்றும், பல்வேறு உரூசு வேள் பகுதிகளின் கூட்டமைப்பிற்கு இடையே நடைபெற்ற ஒரு யுத்தமாகும். கீவ், கலிசியா-வோலினியா மற்றும் குமன்கள் ஆகியோர் உரூசு வேள் பகுதிகளில் அடங்குவர். அவர்கள் தைரிய மிசுதிலாவ் மற்றும் கீவின் மூன்றம் மிசுதிலாவ் ஆகியோரின் தலைமையில் போரிட்டனர். இந்த யுத்தமானது மே 31, 1223 ஆம் ஆண்டு உக்ரைனின் தற்கால தோனெத்ஸ்க் மாகாணத்தில் உள்ள கல்கா ஆற்றின் கரையில் நடைபெற்றது. **மேலும்...**
# கக்ரேட் சட்டமன்றத் தொகுதி

**கக்ரேட் சட்டமன்றத் தொகுதி** (*Gagret Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஊனா மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 42 ஆகும்.